Ministru kabineta rīkojuma projekta

**„Par valsts meža zemes Ventas ielā 1A, Jūrmalā, atsavināšanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | Zemesgabala adrese: Ventas ielā 1A, Jūrmalā;Kadastra numurs: 1300 011 1314;Zemes vienības kadastra apzīmējums:1300 011 1314;Zemesgabala kopējā platība: 0,2931 ha ;Īpašuma tiesības uz zemesgabalu ir nostiprinātas Latvijas valstij Finanšu ministrijas personā Jūrmalas pilsētas zemesgrāmatas nodalījumā Nr.6949, lēmuma datums:23.11.2000.Saskaņā ar zemes vienības ar kadastra apzīmējumu 1300 011 1314 meža inventarizācijas lietu Nr.802665707 uz zemesgabala atrodas mežs 0,11 ha platībā. Nekustamā īpašuma valsts kadastra informācijas sistēmas (turpmāk – NĪVKIS) datos sadaļā par zemes vienības (zemes vienības kadastra apzīmējums 1300 011 1314) platības sadalījumu pa lietošanas veidiem norādītā meža platība ir 0,1058 ha.NĪVKIS reģistrētie valsts zemesgabala lietošanas mērķi: 0902 – ārstniecības, veselības un sociālās aprūpes iestāžu apbūve; 0801 – komercdarbības objektu apbūve; 0501 – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbības nav pieskaitāma pie kāda cita klasifikācijā norādītā lietošanas mērķa.Zemesgabala kadastrālā vērtība uz 2011.gada 1.janvāri saskaņā ar informāciju no NĪVKIS ir Ls 80243.Zemesgabals atrodas Rīgas jūras līča piekrastes krasta kāpu 300 m aizsargjoslā.Aizsargjoslu likuma 36.panta trešās daļas 1.punkts noteic, ka „krasta kāpu aizsargjoslā un pludmalē […] aizliegts atsavināt valsts vai pašvaldības īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā”.Saskaņā ar Jūrmalas pilsētas domes Pilsētplānošanas nodaļas 2012.gada 6.janvāra vēstuli Nr.14-1/398 zemesgabals Ventas ielā 1A, Jūrmalā, saskaņā ar Jūrmalas pilsētas domes 2007.gada 12.jūlija saistošajiem noteikumiem Nr.19 apstiprināto Jūrmalas pilsētas Teritorijas plānojumu atrodas Jauktā atpūtas un dzīvojamā teritorijā Rīgas jūras līča krasta kāpu aizsargjoslā. Zemesgabalam Ventas ielā 1A, Jūrmalā, ir izstrādāts detālplānojums, kas apstiprināts ar Jūrmalas pilsētas domes 2007.gada 21.jūnija Saistošajiem noteikumiem Nr.15 „Par detālplānojuma zemesgabaliem Jūrmalā, Amulas ielā 2, Ventas ielā 1A, Jaundubulti 0102 un Jaundubulti 0104 projekta grafiskās daļas, teritorijas izmantošanas un apbūves noteikumu apstiprināšanu”. Saskaņā ar Jūrmalas pilsētas Teritorijas plānojumu un apstiprināto detālplānojumu, Jauktas atpūtas un dzīvojamā teritorijā Rīgas jūras līča krasta kāpu aizsargjoslā ir aizliegta esošo zemesgabalu dalīšana.Uz zemes vienības ar kadastra apzīmējumu 1300 011 1314 atrodas viena būve– kafejnīcas ēka rekonstrukcijas stadijā (būves kadastra apzīmējums 1300 011 1314 001). Īpašuma tiesības uz ēku (būvi) ir nostiprinātas sabiedrībai ar ierobežotu atbildību „VNT” Jūrmalas pilsētas zemesgrāmatas nodalījumā Nr.1000 0006 1083, lēmuma datums:17.08.2005.Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumu valsts zemesgabala Ventas ielā 1A, Jūrmalā, atsavināšanas ierosinājumu valsts akciju sabiedrībai „Valsts nekustamie īpašumi” 2006.gada 10.jūlijā ir iesniegusi sabiedrība ar ierobežotu atbildību „VNT” un tas reģistrēts ar Nr.5448. Persona, kurai ir pirmpirkuma tiesības uz atsavināmo zemesgabalu – sabiedrība ar ierobežotu atbildību „VNT”, atbilst Publiskas personas mantas atsavināšanas likuma 4.panta ceturtajā daļā minētajām personām, kuras var ierosināt valsts zemesgabala atsavināšanu un likuma „Par zemes reformu Latvijas Republikas pilsētās” 20.panta pirmajā daļā noteiktajam personu lokam, kuras zemi īpašumā var iegūt bez ierobežojumiem. Valsts zemesgabala Ventas ielā 1A, Jūrmalā, atsavināšana piekrīt valsts akciju sabiedrībai “Valsts nekustamie īpašumi” saskaņā ar likuma „Par zemes reformu Latvijas Republikas pilsētās” 28.panta piekto daļu. Saskaņā ar Meža likuma 44.panta ceturtās daļas 3. punkta „b” apakšpunktu zemesgrāmatā ierakstītas valsts meža zemes, kas nepieciešama ēku (būvju) uzturēšanai, atsavināšanu var atļaut ar ikreizēju Ministru kabineta rīkojumu, atsavinot zemi ēku īpašniekiem pilsētās līdz 0,12 hektāru.Valsts akciju sabiedrība „Valsts nekustamie īpašumi” zemes vienību atsavinās saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 8., 18., 19., 31. un 34.pantu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Ministru kabineta rīkojuma projektu ir paredzēts ēku (būvju) īpašniekam, atsavinot nekustamo īpašumu (nekustamā īpašuma kadastra Nr.1300 011 1314) – zemes vienību (zemes vienības kadastra apzīmējums 1300 011 1314) 0,2931 ha platībā, Ventas ielā 1A, Jūrmalā, atsavināt arī minētajā zemes vienībā ietilpstošo valsts meža zemi 0,1058 ha platībā, kas nepieciešama ēku (būvju) uzturēšanai. |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”.  |
| 6. | Iemesli, kādēļ netika nodrošināta sabiedrības līdzdalība | Pamatojoties uz Meža likuma 44.panta ceturto daļu ar ikreizēju Ministru kabineta rīkojumu, atsavinot zemi ēku īpašniekiem, var atļaut atsavināt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to, ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 7. | Cita informācija | Politikas joma – publiskās pārvaldības politika. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīga ir valsts akciju sabiedrība „Valsts nekustamie īpašumi”  |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, III, IV, V un VI sadaļa – projekts šīs jomas neskar.

Finanšu ministrs A.Vilks

01.03.2012. 15:03

874

I.Jansone

67024921, Ieva.Jansone@vni.lv